ستێلان سکارسگارد
ستێلان جۆن سکاڕسگارد (؛ لەدایکبووی ١٣ی حوزەیرانی ١٩٥١) ئاکتەرێکی سویدیە. ئەو بۆ ڕۆڵەکانی وەک جان نایمان لە Breaking the Waves (١٩٩٦)، کاپتن توپێلۆڤ لە The Hunt for Red October (١٩٩٠)، گێڕالد لامبو لە Good Will Hunting (١٩٩٧)، بوتستڕاپ بیڵ تێرنەر لە Pirates of the Caribbean: At World's End (٢٠٠٧)، بیڵ ئاندەرسن لە ھەردوو بەشی فیلمەکانی Mamma Mia! (٢٠٠٨) و  Mamma Mia! Here We Go Again (٢٠١٨)، کۆماندەر ماکسیمیلان ڕیچەر لە Angels and Demons (٢٠٠٩)، ماڕتن ڤانگەر لە کچێک بە تاتۆی ئەژدیھاوە (٢٠١١), و ڕۆڵی دکتۆر ئێریک سێلڤیگ لە گەردوونی سینەمایی ماڕڤڵ لە ھەریەک لە فیلمەکانی تۆڕ (٢٠١١)، تۆڵەسێنەکان (٢٠١٢)، تۆڕ:جیھانی تاریکی (٢٠١٣)، ئەڤێنجەرز: چاخی ئاڵتڕۆن (٢٠١٥)، پاشای گەورە لە سیندرێلا (٢٠١٥). بەمدواییەش ڕۆڵی بۆریس شێربینای بینی لە کورتە زنجیرەکەی کەناڵانی ئێچ بی ئۆ/سکای ئەتلانتک بەناوی چێرنۆبڵ (٢٠١٩) کە توانی پاڵاوتنێکیش بۆ خەڵاتی ئێمیی باشترین ئاکتەری پشتگیریکاریش مسۆگەر بکات بۆخۆی.

ژیانی سەرەتایی 
سکاڕسگارد لە گۆتنبێرگ،سوید لەدایکبووە، باوکی ناوی گێدرن لارسن و دایکیشی ناوی یان سکارسگاڕد بووە. بە منداڵی زۆربەی کاتەکان ماڵیان گواستۆتەوە و زۆربەی شارەکانی سویدی کردووە.

ژیانی پیشەگەری 

سکارسگارد لەتەمەنی لاویەوە دەستی بەکاری نواندن کردووە و لە تەمەنی ٢١ ساڵیدا بە ئاکتەرێکی خاوەن ئەزموونی شانۆ و فیلم دانراوە. زۆربەی فیلمە سەرەتاییەکانی بەرھەمی تەلەڤیزیۆنەکانی سوید بوونە.

سکارسگارد دواتر لەگەڵ دەرھێنەری جێگا-مشتومڕ لارس ڤۆن تریەر یەکی گرتوو و لە شەش فیلمی ئەم دەرھێنەری دەرکەوتووە لەنێویاندا:The Kingdom, Breaking the Waves, Dancer in the Dark, Dogville, Melancholia و Nymphomaniac. بەڵام کەسیترین پەیوەندی لەگەڵ دەرھێنەری نەرویجی ھانس پیتەر مۆاندە کەوا بە ھاوڕێیەکی نزیکی خۆی دادەنێت و لەگەڵ ئەویشدا بەشداری چوار فیلمی کردووە لەنێویاندا:Zero Kelvin, Aberdeen, In Order of Disappearance, and A Somewhat Gentle Man. کارێکی تری بەناوبانگی لەگەڵ دەرھێنەرە ئەوڕوپیەکان بریتی بوو لە فیلمی ساڵی ١٩٩٧ بەناوی Insomnia، کە ڕۆڵی پۆلیسێکی لەخۆ ڕازینەبوو دەبینێت بەناوی یۆناس ئێنگسترۆم. فیلمەکە دواتر ڕیمەیکی ئەمەریکی کرایەوە و ھەریەک لە ئاکتەرانی ئال پەچینۆ و ڕۆبن ویلیامز تیایدا بەشداربوون.

یەکەمین فیلمی سکارسگارد لە ھۆڵیوود، فیلمێکی ساڵی ١٩٨٥ بەناوی Noon Wine کە تیایدا سکارسگارد ڕۆڵی پەنابەرێکی تووشبوو بە نەخۆشی دەروونی دەبینی کە لەلایەن کەسێکەوە ڕاودەنرا. لە ساڵی ١٩٩٠، لە فیلمێکی تری ئەمەریکی بەشداریکرد بەناوی The Hunt for Red October کەوا ئەم فیلمەیان دەنگدانەوەی زیاتری ھەبوو و ستایشی ڕۆڵگێڕانەکەی سکاسگارد کرا.

سکارسگاڕد نزیکبوو لە وەرگرتنی رۆڵی ئۆسکار شیندلەر لە فیلمی لیستەکەی شیندلر (١٩٩٣). بە گوتەی خۆی خەڵک زۆر لەگەڵ ئاکتەر لیام نیسن تێکەڵی دەکەن بەھۆی لێکچوونیان. ھەروەھا سکارسگارد جێگای نیسنی گرتەوە بۆ ڕۆڵگێران لە فیلمی Excorcist:The Beginning (٢٠٠٤). سکارسگارد لە زنجیرەی Entourageیشدا دەرکەوتووە لە ڕۆڵی ڤێرنەر ڤۆڵستێد کەوا دەرھێنەرێکی ئەڵمانی خەیاڵیە. بەدەر لەمانە، سکارسگارد ڕۆڵی بووتسراپ بیڵ تێرنەری لە دوو فیلمی زنجیرە فیلمی چەتەکانی دەریای کاریبی بیینیوە. ھەروەھا ڕۆڵی بیڵ ئاندەرسنی لە ھەردوو بەشی فیلمی کۆمپانیای یونیڤێرساڵ پیکجەرز Mamma Mia بینیوە لە ساڵی ٢٠٠٨ و ٢٠١٨.

سکارسلە گاڕد ڕۆڵی  دکتۆر ئێریک سێلڤیگ لە چوار فیلمی گەردوونی سینەمایی ماڕڤڵ بینیوە لە ھەریەک لە فیلمەکانی تۆڕ (٢٠١١)، تۆڵەسێنەکان (٢٠١٢)، تۆڕ:جیھانی تاریکی (٢٠١٣)، ئەڤێنجەرز: چاخی ئاڵتڕۆن (٢٠١٥)، ھەروەھا ڕۆڵی پاشای گەورە لە سیندرێلا (٢٠١٥) بینی. لە کانوونی دووەمی ٢٠١٨، ڕاگەیەنرا کەوا سکارسگارد ڕۆڵی شەڕانگێز ڤلادمیر ھارکۆنین دەبینێت لە فیلمە نوێکەی دەرھێنەر دێنی ڤیلینو بەناوی Dune (٢٠٢٠).

سکارسگارد لە چەندین گۆرانی جیاوازدا دەرکەوتووە لە سوید. لە ساڵی ٢٠٠٩ لە گۆرانی "Vem Tänder stjärnorna" دەرکەوت لە گوتنی ئیڤا دالێرن لەگەڵ گۆڕانی "Sadness Is a Blessing" لە گوتنی لایک لی لە ٢٠١١.

ژیانی کەسی 
سکارسگارد ھاوسەرگیری لەگەڵ مای سکارگارد کردبوو لە نیسانی ١٩٧٥؛ بەیەکەوە خاوەن شەش منداڵن: ئەلێکساندەر (١٩٧٦)، گوستاف (١٩٨٠)، سام (١٩٨٢)، بیڵ (١٩٩٠)، ئیا (١٩٩٢) و ڤاڵتەر (١٩٩٥)، تەواوی منداڵەکان ئاکتەرن جگە لە ئیا کەوا نمایشکاری جلوبەرگ بوو. سکارسگارد و مای لە شوباتی ٢٠٠٧ لەیەکدی جیابوونەوە. سکارسگارد مێگان ئێڤەرێتی مارەکرد لە کانوونی دووەمی ٢٠٠٩. لەو ھاوسەرەی دوو منداڵی دیکەی بوو بەناوەکانی ئۆسیان و کۆلبیۆرن. سکارسگارد نەشتەرگەری پچڕاندنی دەمارەکانی گەیاندنی سپێرمی کردبوو، چونکە پێیوابوو ھەشت منداڵ بەسە.

ئاکتەران پۆڵ بێتنی و جێنیفەر کۆنەڵی ناوی منداڵەکەیان ناوە ستێلان وەک ڕێزێک بۆ ئاکتەری ناوبراو.

تێڕوانینی دەربارەی ئاین 
سکاڕسگارد لەسەر بیروباوەڕی بێخوایی و مرۆڤگەرایی گەورە کراوە، باپیریشی ھەر بێخوا بووە بەڵام داپیری مەسیحیەکی پەیڕەوکار بوو. بەگوتەی سکارسگارد، ئەمە ھەرگیز نەبوویە ھۆی ئەوەی کێشە لەنێو خێزانەکەیان درووستبێت بەھۆی ڕێزگرتنیان لە بیروباوەڕی یەکدی. دوای ھێرشەکانی ١١ی سێپتەمبەر، سکارسگارد ھەڵسا بە خوێندنەوەی ھەردوو کتێبی پیرۆزی ئینجیل و قوڕئان، کەوا پێیوایە ھەردووکیان توندوتیژیان تیا بەدی دەکرێت. سکاڕگارد دژی ھەبوونی قوتابخانە ئاینەکانیشە لە سیستەمی پەروەردەی سویددا. سکارسگارد بیرۆکەی بوونی خودا بە ناپەسند وەسف دەکات، و دەڵێ گەر خودا ئەوەندە داوای پەرستن لە مرۆڤەکان بکات، ئەوا ئەو خۆی لە ئاست ئەم کارەدا نابینێتەوە.

لە ٢٠٠٩دا، سکارسگارد لەپاڵ کۆمەڵە ھونەرمەند، نووسەر و بازرگانێکی بێ خودا بابەتێکیان دەربارەی گرینگی سیکولاریزم بڵاوکردەوە. ھەروەھا ڕەخنەیان لەو یاسەیەی نەتەوە یەکگرتووەکان گرت کەوا ڕێگری لە ڕەخنەگرتنی ئایین یان شێواندنی ناوی ئایین دەکات.

بەرھەمەکان

فیلم

تەلەڤزیۆن

خەڵات و پاڵاوتنەکان

سەرچاوەکان

لینکە دەرەکیەکان 

زیندووان
لەدایکبووانی ١٩٥١
Articles with hAudio microformats
ئاکتەرانی سوید
ئاکتەرە سویدیە پیاوەکان
ڕەخنەگرانی ئایینەکان